Физикът от БАН Петър Маркишки обяви какъв рядък феномен ще се наблюдава в небето на 21 януари\nСофия, България 05 Ян. 2019, 13:42 1062 прочита 0 коментара\nНа 21 януари рано сутринта от България ще може да се наблюдава пълно лунно затъмнение. Това каза в интервю физикът Пенчо Маркишки от Института по астрономия с Национална астрономическа обсерватория при Българска академия на науката (БАН), цитиран от "Фокус".\nНа 21 януари рано сутринта – преди и по време на разсъмване, от България ще може да се наблюдава пълно лунно затъмнение. Частичните фази на затъмнението ще започнат в 05.37 ч. българско време, когато Луната ще започне да навлиза в земната сянка, а в 06.41 ч. започва пълната фаза, когато Луната ще изглежда червеникаво-кафява. Тя ще бъде ниско над западния хоризонт, поради което трябва да се избере място за наблюдение с незакрит хоризонт от високи сгради или планински възвишения в посока запад”, обясни той. “На 2 юли от южните части на Тихия океан и от Южна Америка ще може да се наблюдава пълно слънчево затъмнение. Тъй като на координатите, на които ще се състои, няма суша, екипите, желаещи да наблюдават и фотографират явлението, ще трябва да посетят Чили или Аржентина. Там пълната фаза ще настъпи в късния следобед, а затъмненото Слънце ще бъде ниско над хоризонта. Екипи от професионални и любители астрономи от цял свят ще посетят Чили, включително и група от България”, каза още физикът.\n“В нощта на 16 срещу 17 юли от България ще може да се наблюдава частично лунно затъмнение с начало в 23.02 ч. българско време. Максимална фаза на затъмнението ще можем да наблюдаваме в 24.31 ч. на 17 юли, а края на явлението ще настъпи в 02.00 ч. Затъмнението от земната сянка ще трае 2 часа и 58 минути”, обясни Маркишки. “Последното затъмнение за 2019 г. ще бъде пръстеновидно слънчево. Това е особено красиво явление, случващо се когато Луната е близо до апогея на своята орбита, т.е. когато е най-далеч от Земята. Това явление ще се случи на 26 декември, като пръстеновидното затъмнение ще започне пътя си от Саудитска Арабия в 05.34.24 ч. българско време, ще прекоси Индийския океан, Южна Индия, Шри-Ланка, Бенгалския залив, Малайския архипелаг – островите Суматра и Борнео и ще продължи през океана южно от Филипините. Максималната фаза ще настъпи в 07.17.36 ч. българско време, когато ще бъдат закрити 94% от площта на слънчевия диск, а останалите 6% ще останат видими около Луната като изящен тънък пръстен. Краят на пръстеновидното затъмнение ще настъпи в 09.00.54 ч.”, каза още физикът


Не знаеш това, което не знаеш - Русе онлайн\nНе знаеш това, което не знаеш\nсептември 1, 2019 декември 7, 2019 gbp\t0 коментара\nВсеки, който някога е бил наеман на позиция, за която не е квалифициран, познава едно ужасно неловко усещане, сродно на чувството, че си изгубен. Всичко, което сме си мислели, че знаем за изпълняването на задълженията на позицията, се оказва или погрешно, или непълно. Сещаме се за поговорката: „Не можеш да надскочиш боя си.“ Онова, което не знаем, заплашва да ни погълне.\nХората, които отварят ресторанти за пръв път, казват, че не са имали представа в какво се забъркват. Отстрани са виждали само върха на айсберга. Когато са започнали да се сблъскват с онези аспекти на бизнеса, за чието съществуване дори не са подозирали, са се почувствали като едва проходили деца в игра за възрастни.\nРазбира се, за предпочитане е да започнем нещо пред това изобщо да не започнем и точно това правят повечето от нас. Но ние се заблуждаваме като мислим, че ще се плъзнем гладко в новата роля, професия, занаят или някаква друга позиция, напълно снабдени с всичко необходимо за нашия успех.\nВ тази ситуация е по-добре да мислим как да напреднем колкото се може по-бързо в овладяването на изискваното от позицията. Това става само чрез съзнателна практика, както я нарича изучаващият „експертизата“ учен К. Андерс Ериксън практика, целяща да развива овладяване на специфичните области, изисквани от ролята или позицията, към които сме се насочили.\nНезависимо дали човек влага десет хиляди, или петдесет хиляди часа, без съзнателна практика усилията пак ще са недостатъчни. Това е критично важен момент, защото енергията, изгубена в зле насочена практика, изцежда мозъка. И колкото повече време губим в безплодни действия, толкова по-силна е тенденцията да прегорим или да се откажем.\nОткъс от книгата „Какво радва мозъка ви и защо трябва да правите обратното“\n← Корнелия Нинова е в Русе за конференция на БСП\nГригор Димитров ще играе срещу Роджър Федерер в четвъртфинал на US Open 2019 →\n13 признака за висока емоционална интелигентност


Тимошенко: Путин влезе в капана\nТимошенко: Путин влезе в капана\nСитуацията в Украйна може да се успокои след провеждането на решаващите президентските избори на 25 май. Бившият министър - председател на страната Юлия Тимошенко е кандидат за президентския пост.\nТя се превърна в символ на Оранжевата революция и зае премиерския пост (2004 г.), загуби изборите (2010 г), беше осъдена и лишена от свобода (2011 г. ).\nС падането на Янукович от власт беше освободена и сега води кампания в южната част на страната като разчита на подкрепата на националистите.\n- Ситуацията в Украйна остава доста сложна - има огромно напрежение с Русия, заплаха от война, или поне реална заплаха за гражданска война. Какво мислите за последните изявления от Москва за ситуацията в Украйна?\n- Гражданска война в Украйна няма да има, защото кампанията на Путин няма никаква подкрепа в източната и южната част на Украйна. Едва 18 процента от хората, на изток и на юг смятат, че Донецк, Луганск и Харков трябва да се отделят от Украйна и да бъдат присъединени към Русия. Това е много малка част от населението. Така че няма да има нито разрастване на сепаратизма, нито гражданска война. Налице е де-факто необявена война, водена от Путин срещу Украйна и това трябва да бъде спряно незабавно.\n- Смятате ли, че всички страни-членки на ЕС са готови да се изправят срещу Русия, защото една част от тях имат отлични отношения с Москва, а някои ръководители на европейски държави имат добри лични отношения с Путин. Така че наистина ли вярвате, че ЕС ще бъде готов да предприеме стъпки срещу Русия?\n- Аз мисля, че светът вече разбра, че в Русия действа авторитарен режим със затворена икономика. И протичат изключително нестабилни процеси. Светът се чуди как да нормализира ситуацията. Путин сега предоставя възможност за разрушаване на режима в Русия, който заплашва световния мир. Крим и Украйна са капани за Путин и той се хвана в тях. Така че аз мисля, че обратното броене за края на неговия режим започна.\n- Нека поговорим сега за президентските избори. Социологическите проучвания показват, че ще съберете голяма подкрепа, но очевидно Порошенко ще ви изпревари. Смятате ли, че ако тази криза доведе до отлагане на изборите, това може да се отрази положително за вашата кампания и да получите още по-добри резултати?\n- Аз съм категорично против отлагането на президентските избори. Мисля, че изборите трябва да се проведат на 25 май, независимо от всичко - тъй като за страната е много важно да има законно избран президент. Мисля, че това ще бъде силно стабилизиращ фактор за ситуацията в Украйна и фактор, който ще спре икономическата криза. Сигурна съм, че новият президент ще действа твърдо и последователно и ще бъде в състояние да промени много неща. Това бих направила аз.\n- Спомням си, че след освобождаването ви от затвора се качихте на сцената на Майдана. Очаквахте ли тогава, такъв изход и такава огромна политически и геополитическа криза с Русия ?\n- Аз не можех да предвидя такъв развой на събитията, тъй като след 23 години независимост никой не би могъл да си представи, че Русия ще започне война срещу Украйна. Но революцията успя и даде на Украйна реална независимост и истинска свобода. Путин не може да приеме тази революция, не можа да се примири с нея. Той е свикнал да влияе върху управлението, да налага своята политика и да реализира плановете си за разширяване на своята империя за сметка на Украйна. Революцията попречи на неговите планове.\n- Има сериозен проблем в страната, свързан с избирателите - демократи и социалисти в източната част на страната. "Партията на регионите” беше партията на тези избиратели и Янукович беше техен лидер. Без него „Партията на регионите” се превърна в аутсайдер, но проблемът въпреки това остава, нали ?\n- Прав сте, че украинците на изток и на юг изпитват известна липса на внимание. Те нямат свои политици, на които да разчитат и се доверят. Ето защо през последните няколко седмици аз прекарах цялото си време в източните райони, в Донецк, в Луганск, а също и в близост до блокираните сградите, за да чуя украинците на изток, за да разбера техните послания до украинското правителство. Искам да разбера какво искат, каква помощ искат от новото украинско правителство. И ние сме готови да им помогнем и представляваме. Знам, че това е един от основните проблеми днес и заради това посветих много време на това, въпреки изборната кампания. Вярвам, че е дошло времето, както каза един от великите президенти в света „да се излекуват раните на страната и да се обединим , вместо да се бием помежду си”. Да се разбираме и да предприемем заедно стъпки напред, това е начинът да се върне мира.\n-Вие бяхте един от лидерите на Оранжевата революция. Може ли да обясните разликата между Оранжевата революция и събитията на Майдана днес ?\n- Оранжевата революция възникна като подкрепа на кандидатурата за президент на Виктор Юшченко. Така че това е революция, ръководена и подкрепяна от политици и спечелена от хората. Тази революция е напълно различна.Тя се проведе без подкрепата на политиката или политиците. Това беше революция на лидери на гражданското общество и тези, които ги следват. Това беше революция на украинците, които искаха свобода и това е съществената разлика.\nПубликувано на 15 Май 2014 в 14:21 часа от\nКлючови думи:Юлия Тимошенко, интервю


Днес на матурата: За първи път с промени в изпита | Dnes.bg Новини\n17 юни 2019 08:35, Петя Славова\nЗа първи път днес ще бъдат приложени промените в изпита по български език и литература след 7-и клас и в начина му на провеждане. Два дни по-късно е и изпитът по математика, предаде "Монитор".\nТази година за първи път тестовете ще се проверяват електронно. На всеки от листовете за отговори ще има индивидуален баркод. Работите ще се сканират и затова е необходима черната химикалка.\nПрепитването тази година ще започват от 9 часа, така че в 8,30 ч. най-късно учениците трябва да са в училището, в което учат, с документ за самоличност и черна химикалка.\nОще по темата: МОНмалка матураученицичерен химикал\nА и ако някой се представи прекалено добре, ще кажем, че е преписвал. Няма да забравя, как слушах една журналистка, да чете есе и да пита:\n- А според вас, възможно ли е един 13 годишен, да напише нещо толкова сложно?\nВъзможно е, патицо проскубана! Това, че някой се е представил по-добре на кандидатстудентския си изпит, отколкото ти на финалната си теза, не означава, че всички са загубеняци!!!!\nЯвно ти си си я спестил...никога знанието не е в повече.\nЗа този изпит учат ненужна информация на никому потребна в света.\nГорките деца, побъркват ги с ненужна информация и стрес още от малки, накрая от целия назубрен материал надали и 1% ще си спомнят.\nНапълно сте прав/а. Стресират се отговорните деца. Това е толкова излишно. Особено с тези изисквания-да не драскат, да внимават как изписват името си, то не са кодове...\nМахнете го тея ненужни матури. Загубените деца не се интересуват от тях, а за другите се създава излишен стрес. 13 годишни с нервни кризи...\nНито някой стана по-грамотен, нито се прави нещо, на базата на резултатите от тези изпити.


Миризмата на ацетон в урината при възрастни\nОставете коментар 26,396\nДнес ацетонът в урината се счита за често срещано явление, което възниква независимо от възрастта както при мъжете, така и при жените. В медицината тази патология се нарича ацетонурия, но можете да намерите и нейните наименования: кетонурия, ацетонни тела, кетони и кетонни тела в урината. Тъй като кетоните се екскретират чрез бъбреците, в лабораторните изследвания на урината е лесно да се открие ацетон, но патологията може да бъде открита и у дома. Наблюдавайки промените в организма, например, наличието на мирис на ацетон по време на уриниране, трябва незабавно да предприемете стъпки, за да го идентифицирате и да започнете да елиминирате болестта, която е опасна не само за здравето, но и за човешкия живот.\nКакво е норма и как да диагностицираме?\nСмята се, че нормалните показатели за ацетон в урината при възрастни са 10-30 мг на ден, т.е. кетоните присъстват в минимални количества в урината на всеки човек и често се срещат в анализа на урината. С повишена концентрация на кетонни тела в кръвта, бъбреците започват активно да ги отделят в урината. Ако степента на ацетон в урината е леко повишена, тогава в този случай не се изискват терапевтични мерки, но ако откриете повишени нива, тогава трябва да откриете основната причина и да предприемете необходимите терапевтични мерки.\nАко не тествате урината си за ацетон в лабораторията, можете да проверите количеството на ацетонните тела в урината у дома, като използвате тест ленти, които променят цвета си в зависимост от концентрацията на кетон в урината. Диагнозата се прави на базата на сравнение на цвета на лентата с цветова скала върху опаковката, където максималната стойност е 3 плюс точки, т.е. индикаторът за ацетон в урината е 10 mmol / l, което показва тежкото състояние на пациента и необходимостта от незабавно лечение. болница. Две предимства - ацетонът в урината се съдържа в обем от 4 mmol / l, и ако е открит един плюс, това означава, че максимум 1,5 mmol / l е наличен в кетонна диуреза и това показва лека тежест на заболяването, което може да бъде лекувано у дома.,\nАко няма плюсове, тогава кетоновите тела са подобни. Когато тестовете за ацетон показват положителен резултат, но няма влошаване на здравословното състояние, анализът се повтаря, за да се премахнат фалшивите резултати. В допълнение към тест ленти, проверете скоростта на кетон и в лаборатории, за това, пациентът трябва да се събира урина за общ анализ. Лекарите препоръчват това да се прави сутрин, веднага след събуждане.\nПоследствията от появата на ацетон в урината при възрастни могат да бъдат временни метаболитни нарушения или различни заболявания. Една от най-честите причини за развитието на тази патология е неправилното хранене, когато в храната няма достатъчно хранителни вещества и витамини. Следи от ацетон често се срещат при индивиди, чиято диета е доминирана от протеини, мазнини, но въглехидратите практически липсват. Ацетон може да бъде намерен в урината на възрастен по време на гладуване и повишена физическа активност.\nДруга причина за наличието на ацетон в урината на възрастен е прекомерната употреба на алкохол, но и развитието на тази патология се влияе от:\nнаранявания, засягащи нервната система;\nзлокачествени тумори в стомаха;\nзахарен диабет тип I и II в стадия на декомпенсация;\nЗащо да се появяват при деца и бременни?\nАко кетоновите тела се открият в урината на детето, първо трябва да се преразгледа храненето, нарушението на което води до неправилен метаболизъм на мазнините и неусвояване на въглехидратите. Но може да има и други причини:\nВсяка жена по време на бременността трябва да премине тест на урината, с който можете да идентифицирате различни патологични процеси в организма, включително ацетонурия. Следните фактори провокират заболяването по време на бременност:\nконсумиране на храни с вредни хранителни добавки;\nРазличават се следните симптоми, което означава, че кетонът е повишен в урината на възрастен:\nвисоки оценки на колоната с живак;\nостър мирис на ацетон от устата и при изпразване през уретрата.\nВ допълнение към горепосочените симптоми могат да се появят и други симптоми с ацетон, които в повечето случаи показват напреднал стадий на заболяването. Те включват:\nПри нормалното функциониране на тялото, глюкозата в бъбреците преодолява гломерулната филтрация и се абсорбира напълно от бъбречните тубули, прониквайки в кръвоносната система. Въпреки това, в случай на неизправност в тялото, глюкозата може да бъде открита и в урината. Често захарта в урината се наблюдава при захарен диабет, но често ацетон се открива и при пациенти с тази диагноза. Ацетонът се увеличава в диурезата при захарен диабет, тъй като клетките на тялото гладуват дори и въпреки редовното повишаване на нивата на кръвната захар. Липсата на глюкоза води до разграждане на мастните резерви и, както знаете, една от причините за ацетонурията е само разграждането на мазнините. Заболяването се посочва от сухота в устата, жажда, повръщане, слабост и бързо дишане.\nКакво да правите, когато откриете ацетон в урината при възрастни?\nЛечението на ацетонурия трябва да започне възможно най-рано. Първата стъпка е да се вземе кръв, за да се определи нивото на глюкоза и да се премахне диабетът. След това трябва да определите броя на кетоновите тела в урината и тяхното елиминиране от тялото. Режимът на лечение за възрастен се определя от лекуващия лекар в зависимост от симптомите и резултатите от теста. Пациентът, от своя страна, трябва да спазва начина на работа, да спи и да почива, и редовно да остава на чист въздух. Важно е да се следи храненето, да се избягват стресови ситуации и да се стимулира имунната система с витаминни комплекси.\nАко изследването на урината показа ацетон, тогава можете да се отървете от него само ако следвате всички препоръки на специалиста. На пациента се предписват лекарства "Orsol" или "Regidron", за да се възстанови киселинно-алкалния баланс. Полезно е да се пие алкална вода без газове с ацетон, а в случай на тежко повръщане, да се инжектира с препарата "Zeercal". За премахване на токсините от тялото се препоръчва да се вземат "Sorbeks" или "White coal".\nАко изследването на урината показва високо ниво на ацетон, тогава пациентът трябва да преразгледа диетата си. Ацетон се показва само ако се следва специална диета, която трябва да отсъства:\nВ медицинското меню са включени:\nАко при анализите на възрастен ацетон се открие в урината, можете да пиете лечебна каша, приготвена от съцветия от лайка. За да го приготвите, вземете 4 големи лъжици от растението и изсипете 1,5 литра пречистена вода. Оставя се да кипи в продължение на 5 минути, след това се охлажда и филтрува. Приема се в дози, предписани от лекар.\nЗа лечение на ацетонурия при възрастни използвайте сода клизма, но тази процедура не винаги се използва. Клемата е релевантна при честото повръщане, с неврологично отхвърляне и нарушени процеси на обмен на вода. В допълнение, прибягва до клизма, ако ацетон в урината предизвика инфекция, която трябва да бъде отстранена от червата или в случай на нарушение на съзнанието на пациента. За приготвянето на почистваща клизма се нуждаете от 1-ва. л. солта се разрежда в 1 литър топла вода.\nАктивна съставка:Фармакологична групаНосологична класификация (МКБ-10)3D изображенияСиноними на нозологични групиЦени в аптеки в МоскваОтзивиОставете коментара си


Какво е форекс трейдинг? - ProTrading\nКакво е форекс трейдинг?\nФорекс е (съкращение от двете думи на английски foreign exchange) другата дума за валутен пазар – на форекс пазара се търгуват валути. Вие можете да не подозирате, но има голяма вероятност да сте участвали на форекс пазара. Нужно е да сте направили само една транзакция, която не е в нашата национална валута – закупили сте продукт от западен сайт, и стойността на продукта е в евро. Вие трябва да обмените вашите лева за евро и да си купите продукта. Тази обмяна се случва на валутния пазар.\nФорекс пазара е игралното място на големите играчи: всички банки, компании, инвеститори и трейдъри се срещат на този пазар с една единствена цел – да определят цената на дадена валутна двойка. Всички пазарни играчи купуват или продават една валута на дадена страна, срещу валутата на друга страна. Форекс пазара е най-големият и най-ликвиден пазар в света с дневен оборот от над 5 трилиона долара – 5 трилиона долара си сменят собствеността всеки ден.\nИма една основна разлика между Форекс пазара и всички други фондови борси – всички фондови борси са централизирани, а форекс пазара не е централизиран, той е се нарича Over-the-Counter (OTC). Това ще рече, че няма една централна точка, която отчита всички поръчки – вместо това всички поръчки, се обработват с помощта на електрони мрежи разположени по целият свят. Благодарение на самата структура на този пазар, вие можете да търгувате без прекъсване 24 часа 5 дни в седмицата.\nПреимуществата на форекс пазара:\nТъргувате от където поискате – благодарение на своята OTC природа, вие можете да търгувате по всяко време на денонощието, от която точка на света си искате стига да имате интернет връзка.\nНай-ликвидният пазар – повече от 5 трилиона на ден се търгуват, това ще рече, че по всяко време ще има някой, който ще купи или ще продаде това, което искате.\nМожете да правите пари при падащи и растящи пазари\nСвръх ниски бариери за влизане – форекс трейдинга е най-евтиният бизнес, що се касае до първоначална инвестиция. Нужно е да имате компютър, интернет връзка и да захраните сметката във вашият брокер – вие можете да захраните сметка и под 100 долара.\nКои са форекс играчите\nЗа да разберете, кой движи пазара и къде се намира индивидуалният трейдър, трябва да поговорим за структурата или йерархията на форекс пазара. Съжалявам да ви го кажа, но индивидуалният трейдър(вие и аз) нямаме никакво влияние за да движими пазара в посоката, която искаме – това е привилегия само на големите играчи, а нашата цел е да сме част от движението.\nБанки – банковата индустрия има роля както в търговските транзакции, така и да предоставя ликвидност(средства) на пазара. Голяма част от печалбите на банките идват от посредническа дейност и предоставяне ликвидност на трейдърите. Ако искате да купите нещо, то някой трябва да ви го продаде, а за да стане тази сделка ще имате нужда от посредник – тук се намесва банковата индустрия.\nСигурно сте чували термина „market maker“(този, който прави пазара), но знаете ли какво точно означава този термин? Market maker-а в повечето случаи е банкова институция, която има една задача – да дава цена купува и цена продава на даден финансов инструмент (валутна двойка) на своите клиенти. По всяко време market maker-a е готов да купи или да продаде даден финансов инструмент за да достави ликвидност на пазара. Винаги има разлика(в повечето случаи е нищожна) между цена купува и цена продава и тази разлика се нарича спред – благодарение на тази разлика, market maker-a прави своята печалба.\nБанките имат и друг паричен поток, който идва директно от техният trading desk(трейдинг офис). Трейдинг офиса на една банка представлява група от професионални трейдъри – те купуват и продават финансови инструменти с цел да генерират печалба за банката. Трейдинг офисите на банките работят с парите на самите банки, това им дава възможността да оперират с колосален капитал – не трябва да ви изненадва защо те могат да движат пазара, а ние индивидуалните трейдъри не можем.\nЦентрални Банки – това е групата, която може да промени посоката на пазара по всяко време. Централни банки имат мандат получен от правителствата, да определят паричната политика на дадена страна. Те мога да правят каквото си поискат що се касае до паричното предлагане. Централната Банка може да определи междубанковата лихва – това е цената, на която една банка се финансира от друга. Също така Централната Банка, може да повиши или намали стойността на националната валута, ако реши да купи или да продаде валутни резерви. Ако дадена централна банка започне да създава нова валута(разговорно да печата), то стойността на националната валута ще спадне, срещу останалите национални валути. Благодарение на монопола, всяка Централна Банка, може да контролира паричното предлагане, инфлацията и нивата на лихвените проценти – затова всяко тяхно решение има огромен ефект на форекс пазара.\nБизнес – Ако една компания реши да плати за стоки и услуги от чужда страна, или продава стоки и услуги в чужда страна, тя ще трябва да премине през валутният пазар за да обмени валута. Първоначално форекс пазара е обслужвал изцяло интересите на международния бизнес. Днес форекс пазара е еволюирал и бизнес освен да обменя валута, може да използва форекс пазара за да се застрахова от валутният риск.\nХедж фондове – Първоначалната роля на валутният пазар е била да спомага за улеснението на транзакциите на бизнес, но днес повече от 80% от всички транзакции са спекулативни. Когато човек или институция закупи даден актив с основна цел да спечели от ценовото движение това се нарича спекулация. Природата на трейдинга е спекулативна и големите играчи в тази индустрия са хедж фондовете. Техният бизнес модел е прост – да правят пари като търгуват финансови инстурменти(форекс). Основната разлика между тях и индивидуалния трейдър е количеството капитал. Един хедж фонд може да разполага с десетки милиарди капитал предоставен от неговите акционери, докато ние индивидуалните трейдъри разполагаме единствено с нашите спестени пари. Като цяло хедж фонда специализира само и единствено в трейдинга.\nИнституционални инвеститори – пенсионни фондове, взаимни фондове и застрахователните компании са считат за институционални инвеститори. Тези играчи са силно регулирани от правителствата, защото голяма част от националното богатство на всяка държава е в техни ръце за безопасно инвестиране. Въпреки, че интересите на тези фондове са насочени към капиталовият пазар на страната, в която са създадени, те могат да инвестират и в други страни. Почти всички застрахователни компании диверсифицират (разпределят) своят риск като инвестират по целият свят. Много взаимни фондове имат фондове, чиято основна цел е да инвестират на чужди пазари. За да купи някой институционален инвеститор актив от чужд пазар, той трябва първо да мине през валутният пазар.\nЧастни капитали и Индивидуални инвеститори – тези инвеститори имат много общи черти с институционалните инвеститори, но с една съществена разлика – те инвестират или спекулират техните собствени пари. Хора като Уорън Бъфет, Джим Роджърс и т.н., за да инвестират в трета страна своите пари, имат нужда да минат първо през валутния пазар. А други като например Джордж Сорос, предпочитат да спекулират своите пари директно на форекс пазара – те купуват и продават валути с цел да направят печалба от ценовото движение. Характерното за индивидуалните инвеститори, е че те управляват сами своето богатство.\nЧастни капитали са играчи, които наподобяват на индивидуалните инвеститори, но решенията за покупка или продажба са централизирани. Частният капитал, е нищо повече от акционерно дружество, което има основна дейност да управлява парите на акционерите си. Решенията се взимат след съгласуване на мениджърите в компанията.\nИндивидуалните форекс трейдъри – в дъното на тази йерархия се намират всички индивидуални трейдъри (вие и аз). Ние всички търгуваме нашите пари. Ако се обединят капиталите на всички индивидуални трейдъри, те ще бъдат една нищожна, част спрямо капитала с който разполагат големите играчи. Не случайно писах, че ние не можем да движим пазара – единственото, което можем да правим е да участваме в движението, което го правят големите играчи. Индивидуалните трейдъри може да са пренебрежително малки що се касае до техният капитал, но са най-бързо увеличаващата се група – благодарение на интернета, търговските платформи и ниските бариери за влизане.\nНяма нужда да имате магистърска диплома за завършване от някой известен университет, за да сте печеливш на форекс пазара – дори не ви трябва каквато и да е диплома. Не е нужно да сте вглъбени във всички финансови новини, които ни бомбардират всеки ден и да се опитате да анализирате, кое е важно и кое не е. Единственото, което трябва да имате е – правилна настройка, психология и желание да учите. Като цяло огромна част от професионалният трейдинг се свързва с психологията на самият трейдър. Вие трябва да имате тотален контрол над вашите емоции и да имате правилна умствена настройка в противен случай загубата на вашите пари е гарантирана. Форекс трейдинга е едно от най-трудните психологични начинания, с които можете да се сблъскате.\nБруталната статистика е, че близо 95% от всички трейдъри губят парите си – някой се отърват с малки, други с големи загуби, а трети просто фалират. Основните причини толкова много трейдъри да членуват в „клуб 95%“ е липсата на знания, стратегия и най-вече правилната психология. За жалост виждам една често срещана картина, в разговор с трейдър, който скоро е фалирал сметката си, разбирам, че той/тя няма ни най-бегли познания какво представлява форекс трейдинга. А малцина, които имат знания, или нямат стратегия с печелившо очакване или се провалят в контрола на техните емоции.\nФорекс трейдинга схема за правене на бързи пари ли е? Не, не е – това е абсурден аргумент, който бива даван от хора с грешна настройка и очаквания. Все едно вие да отидете в Лас Вегас и да превърнете 1 000 долара в 1 милион долара за 1 уикенд! Голяма част от трейдърите фалират просто защото смятат, че форекса е поредното казино.\nНека да обобщя какво е нужно във форекс трейдинга:\nШироки познания какво представлява трейдинга\nСтратегия с положително очакване – статистическа доказана печеливша стратегия\nПравилна настройка, психология и дисциплина\nКогато сте наясно какво е трейдинга, имате стратегия с положително очакване и имате нужната психология и дисциплина, вие ще се превърнете в професионален трейдър. Всички тези умения са изключително важни, защото така може да се постигне постоянство и последователност – постигането на постоянство е в основата на правенето на пари в дългосрочен план. Ако има тайна в професионалният трейдинг то тя ще бъде постоянството – трябва да сте постоянни в следенето на вашият търговски план и не трябва да се отклонявате от него.\nТрейдингът е бизнес на вероятностите – няма никаква разлика между собственикът на казино и професионалният трейдър. И собственика и трейдъра са наясно какво е нужно за да успеят в дългосрочен план – трябва да оставят вероятностите да работят за тях. Трябва да сте наясно, че професионалният трейдър, търгува основно вероятности – всяка възможност може да е както печеливша така и губеща. Целта на всеки трейдър е да влиза във възможности с голяма вероятност за печалба – в дългосрочен план печалбите, ще са повече от загубите. Затова е изключително важно да имате дисциплина и психология за да контролирате вашите емоции, когато настъпи периода на загубите – гарантирам ви, че те ще дойдат.\n0 responses on "Какво е форекс трейдинг?"


РОДОПИ ВЕСТ: ДО 30 ЛВ. ИЗКУПУВАТ КИЛО ГЪБИ В СМОЛЯНСКО\n30 лв. стигна цената на килограм пролетни гъби в Смолян. Диворастящите обаче се намират трудно, коментират берачи, които от седмици щъкат почти безплодно в баира. Въпреки високите цени липсват количества заради неподходящите климатични условия, потвърждават и прекупвачи. През април времето в Родопите е било сухо и сравнително студено, което е спряло развитието на първите гъби. В момента се изкупува смръчкула - на 30 лв. Майската гъба, която вирее от края на месец април до края на месец май пък се приема на цени между 12 и 13 лв., което с около 50% повече спрямо цените за м.г. Опитни гъбари доставят по 2-3 килограма майска гъба на ден, но като цяло търговията е много слаба.\nЕдинични са случаите на надници от 90 лв. на ден, което означава предадени около 6-7 килограма гъби. В Родопите все още липсва ливадната челядинка. Все още малцина от безработните родопчани са излезли в баира, за да търсят прехрана чрез събиране на диворастящи. В „силните години” гърбарският сезон е почвал в средата на месец май и приключваше в първата седмица на декември, ако позволи времето, разбира се. В последните години обаче мераклиите в този "туристически" сектор понамаляха.\nПубликувано от РОДОПИ ВЕСТ в 8:09 ч.\nЕтикети: гъби, РОДОПИ, СМОЛЯН


Андрей Райчев: Борисов вписа България като добрия ученик в ЕС - От деня - БНР Новини\nЧленството в ЕС е най-големият шанс на България, смята социологът\nпубликувано на 20.02.19 в 12:44 | обновено на 20.02.19 в 12:58\nИнтервю на Петър Волгин с Андрей Райчев и анкета на Ива Антонова\nГЕРБ отново има шанс за най-много гласове на европейските избори, сочи проучване на Европейския парламент, осъществено на 23-ти януари и оповестено в началото на седмицата.\nЗа партията биха дали гласа си 33,2 на сто от анкетираните. За БСП биха гласували 30,9 на сто, за ДПС - 10,6 на сто, за "Обединени патриоти" - 6 на сто. „Да, България“ би взела 5,6 на сто, а „Воля“ получава 3,9 на сто.\nЗа графа „други“ вота си биха дали 9,8 на сто.\nКои са най-важните изводи от социологическото проучване, поръчано от Европарламента?\nВ интервю за "12+3" темата коментира социологът Андрей Райчев.\nАко проучванията се сбъднат, за пръв път в историята на ЕП сборът между леви и десни няма да прави мнозинство. Те трябва сериозно да се замислят кого ще вземат за партньор - Либералите или Зелените. Спадът на десните не е толкова голям, но на левите е голям, защото има антилиберална революция, а по някаква причина сметките плащат левите. От партия на труда либералите се превърнаха в партия на малцинствата, отбеляза Райчев.\nМного е важно да видим на какъв фон в Европа се развиват изборите. Трите периферии - Западна, Южна и Източна - са политически болни. По проблема Брекзит се върви към отцепване без договор, дано да не съм лош пророк, каза социологът.\nОт времето на войната англичаните не са се запасявали. А сега се запасяват и купуват евро. Това е популистка искра - Европа е виновна за всичко, допълни Андрей Райчев.\nВ източната част има режими от типа на Качински и Орбан. У нас Борисов "умело използва дипломатическата обстановка и успя да класира България като доброто дете. Престанахме да сме детето за бой. Биеха ни, защото беше безплатно. Сега, слава Богу, не е така. Борисов вписа България като добрия ученик. Дума не може да става за сравнение с Орбан или Качински. Те са евроскептични и образуват силно централизирани режими. Европа е в институционална безпътица. Чуват се гласове, че се разпада. Пак погребват Европа в аванс", смята Андрей Райчев.\nТой коментира популистите, които управляват в Италия и отбеляза, че у нас хората залагат на по-традиционните партии.\nРайчев даде пример за "блестящ политик - Алексис Ципрас. Той спаси Гърция, като я мобилизира. Това вече не е онази страна, която потъваше".\n"Най-големият шанс на България, както и заслуга на цяла серия политици е това, че сме член на ЕС - най-хубавото нещо в историята на човечеството като политическа формация", заключи социологът.\nВ звуковия файл можете да чуете интервюто с Андрей Райчев, както и анкетата на кореспондента на БНР във Враца Ива Антонова.\nПрограма Хоризонт От деня 12+3 ГЕРБ европейски избори Европейски парламент ЕС


История .... или как започна всичко\nПродуктите, които предлага, представляват смеси от няколко билки в точно определено съотношение, в зависимост от това за каква болест са предназначени. Приемат се под формата на чайове. Рецептите е изготвил сам, в резултат от редица изследвания.\nВасил Дамянов предлага също и билкови екстракти, които се приемат под формата на капки.\nСпециализирал се е в лечението на бъбречни, ракови, стомашно – чревни и жлъчни заболявания, но лекува и много други.\nПри него идват хора от цяла България. Много от тях след като веднъж опитат чудодейната сила на билките, се връщат отново и отново.


Понеделник, 26 март Шефът на комисията по образование в НС Огнян Стоичков попитал в МОН верно ли председателят на Фонда за научни изследвания проф. Гюров е професор. Щото според правилника на фонда трябва да е хабилитирано лице. Гюров се представял за професор от НБУ. Обаче в регистъра на ВАК фигурирал като малък доктор. Ще ви кажа, че е верно, но си трайте, да видим от МОН какво ще отговорят. Рангел е бил за малко преподавател в Ангола в университета "Агуштино Нето"(1991-1994 г.) и там са го наричали професор. 1973 г. Курсисти от програмата за ръководни работници от столичния печат, радио, телевизия и БТА, организирана от ЦК на БКП и АОНСУ. Сега в сградата на АОНСУ се помещава Нов български университет. И всичко е променено… Но, ако приложим парадокса с кораба на Тезей, за който ще стане дума след малко, не е ясно дали това е нова институция, или е старата… Сн. Фотоархив Тодор Славчев. Но те и в НБУ ползват титлата професор в смисъла на преподавател. Ако ви питам какъв е например Евгени Дайнов, сигурен съм, че ще кажете, че е професор, щото така се представя. Да, но не. Лани ли беше, по-лани ли, срещам един колега от Философски факултет. Тръгнал съм, вика, за научен съвет, пак ще избираме проф. Дайнов за доцент. И наистина, като се види в регистъра, проф. Дайнов е доцент. Някои злонамерени твърдят, че от ВАК му присъдили доцентурата чак от петия път. Не е изключено ония червени фосили, дето се бяха барикадирали във ВАК, да са правели номера на демократ като Дайнов. В Украйна, във връзка с ниската раждаемост, правителството обмисляло да забрани със законопроект мисионерската поза и да препоръча на населението да се съвокуплява единствено на задна фронда, щото тя давала много по-високи резултати при ашладисването. Да, бе, верно, „Новинар” го пише! Какви правителства имат хората, а? Бойко никога нема да му хрумне да ни съветва как да се… „Как може да има стандарт за хляба, за сиренето и кашкавала, за салама, но не и за закона”, пита риторично в. „Сега”. Ей, недейте така бе, колеги! Излиза, че не си четете вестника. Оня ден ви цитирах, че у нас няма нито един производител на кашкавал по БДС, а само 5 сиренари произвеждали по стандарта. Та като има стандарт, та какво? Само преди две седмици в елитен столичен ресторант предизвикаха тежко разстройство на баш майстора по стандартите Найденов с „наденица” Стара планина?! Между другото, най-кошмарното ми преживяване е свързано със зъболекарския стол. Ще кажете, добрутро! Да, но аз нямам предвид бургиите, клещите и другите изобретения на Инквизицията. Бях отишъл по неотложна нужда да си направя два кариеса и една коронка. И като ме приклещи зъболекарката… Тя иначе е много деликатна жена. Другите те заклещват в кливиджа на бюста си, та да нема накъде да мърдаш, а тя така те нагажда, че да те подпре само с корема. И точно това се оказа фатално. За зла участ, докторката беше получила тежка „моторна диария”. Някои му викат куркане на червата, но това беше много повече от обикновено куркане… И тя много се притесни, но аз, допрял ухо до корема й, получих цялата симптоматика, предхождаща масирания инфаркт – болки в гърдите, изпотяване, епигастричен дискомфорт… След един особено силен протуберанс й стана неудобно: „Ще ме прощавате, вика, за пръв път ми се случва, ядох една наденица, уж, вика, беше „Стара планина”… Уж. И заради тая наденица си смених дентистката, не мога да рискувам втори път. Та така със стандартите. Понеже споменахме в. „Сега”. Ей, колеги, да се стегнете малко, щото вие сте единствената надежда на опозиционните хора у нас. Вчера яко се бяхте издънили! При гостуването си при Кулезич оня ден Ренета Инджова обясни какво възнамерява да прави в НСИ. „Там, вика, има да се управлява, как да кажа, корабът на Тезей. От Плутарх идва това.” И разказа историята как атиняните направили от кораба на Тезей паметник (нещо като наш „Радецки”) и стотици години го поддържали, като сменяли изгнилите дъски с нови. Но възникнал философският въпросът дали това все още е корабът на Тезей, или е друг кораб, след като са му сменени всичките чаркове. Простичко казано, става дума за континуитета на идентичността. Ще дам по-прост пример: кабинетът „Борисов” същият кабинет ли е, след смяната на Трайчо и Константинов, или е нов кабинет? Много сложен въпрос… Аристотел казва, че идеята (същността) била важната, не материала. Нещо, с което Борисов едва ли би се съгласил… Той, както знаете, смята, че материалът е виновен. От „Сега” чули-недочули и хихикат. Нямало такова нещо у Плутарх. „Не претендираме да сме изчели целия Плутарх… а и доста от работите му не са достигнали до наши дни. Може би тъкмо изгубените произведения цитира ерудитката?” Благодатно е да скепцаш някой политик, депутат, висш чиновник в претенциозно невежество. Но за това има две предварителни условия: те да не знаят, а ти да знаеш. Иначе става малко конфузно… Щото се оказва, че читателите на в. „Сега” знаят повече от списувателите. Колегите изобщо не били чели Плутарх, а прегледали „Старогръцки легенди и митове”. И станало начетената сврака с двата крака… Четете, ей, не може само да се пише! Но г-жа Инджова каза още нещо, с което никогаш не можем да се съгласим: „Данните, вика, може да бъдат манипулирани. И обикновено това е заниманието на социолозите.” Не че не сме съгласен, че социолозите манипулират, не сме съгласен, че статистиците не манипулират. Още Наполеон беше казал: «Има три вида лъжа: голяма, малка и статистиката.” По това време Огюст Конт едва се е родил, а Емил Дюркем е бил още в Ташкент, както обича да се изразява стратегът от Мировяне. Дюркем и Конт са бащите на съвременната социология. Между другото, чета, че сър Елтън Джон и мъж му Дейвид Фърниш искали да станат бащи на още едно дете. Но това е извън темата… Статистици… Помня колко се смяхме, когато съобщиха, че дивите зайци били 391 391. Да се чудиш кой ги преброи с точност до един. И глиганите бяха изброили (45 788 бр.), и яребиците (226 328). Тогава ние отговорно заявихме, че според лично наше статистическо изследване врабчетата (passer domesticus) у нас са 3 421 531. И никой не можа да ни оспори. Вторник, 27 март Гоце рекъл: „Ако бъда избран, в което вярвам, няма да оставя без коментар нито един ход на премиера Борисов.” Станишев отговорил само: „Ако”. По-точно така трябваше да отговори, като един истински спартанец, ама той умре да се обяснява… Станишко вика, че от ГЕРБ му правели тънки намеци за бъдещо съвместно управление: “Правени са подобни намеци и преди 2009 г. Сега продължават.” И аз чух, че верно му правели намеци, но дебели. Ваньо Шарков вика, че Моника спечелила проект за 1,7 млн. лв. от МЗ, за да прави информационна кампанията „Спри и се прегледай!" Съгласете се, че 1.7 млн. лв. е доста дебел намек, не ли? А Гоце, ако е искрен, щеше да почне с коментар на продажбата на „Горубсо”. Дали цялата тая история не беше един фарс? Дали Вълканов и Захариев не бяха направили търговията предварително, а премиерът им послужи само да я легитимират? Безвъзмездно ли? Горубсото сега в обръчите на Доган ли отива? Този Вълканов не е ли същият, който даде на агата 1.5 млн. лв. хонорар? А ще се разследва ли старият собственик Захариев заради източването? Всъщност, той спонсор ли е наистина на ГЕРБ? Питайте, др. Първанов, питайте, не се пипайте, дет се вика! Брилянтно го изиграха това с „Горубсо”. Направо като в пиеса на Еврипид. И накрая Бойко си дойде някак съвсем естествено в ролята на Deus ex machina… „Фрогнюз” пише, че на семинарите на Училището за политика една девойка попитала агата дали е морално да получи хонорар като консултант по “Цанков камък”. И той, позовавайки се на Макиавели, отговорил: “Действията на държавниците трябва да се оценяват по това дали са допринесли за човешкото благо, а не от морална гледна точка.”\nМакиавели от Дръндар. Зад него Il Palazzo Vecchio nel Drandar\nЕ, не е тайна, че агата има „морални малформации”, но да сведеш „човешкото благо” до личното си благо е наглост, която силно се откроява дори и в нашия цялостно аморален контекст… Всичко това вероятно е естественото развитие на човек, който от 20-годишен доносничи срещу колегите и приятелите си. Чел е Макиавели както дяволът евангелието. Защото при Макиавели има и други работи: Гл. 19: Как владетелят трябва да избягва презрението и омразата на народа; гл. 21: Какво трябва да прави един владетел, за да бъде почитан и т.н. Тоя от край време е такова… да не казвам какво! Нема да забравя как във втори курс ни бяха пратили Философски факултет на бригада във Видин. Беряхме сини сливи. И докторът, който от малък си е трудолюбив, бичи по две норми. А през това време Меди Доганов и още един колега, сега професор, турили ръцете на гъза и по цял ден се разхождат под дърветата като Сократ и Платон. И дискутират висши философски материи… Михаил Неделчев вика, че за изграждането на либералния мироглед и образованието на ръководителите на ДПС фондация “Фридрих Науман” потрошила маса пари и щяло да е жалко, ако се окаже напразно. Жалко, но факт… Сряда, 28 март На форума "Стратегическа инфраструктура България 2012 г." Плевнелиев предложил родината да стане уникално място. Тя, според нас, и сега си е уникално място… Да се направел свръхмодерен музей на световните цивилизации край морето, по поречието на Дунава да се направи велоалея, Царевец и Арбанаси да се свържат с лифт, а София да стане единственият град на планетата, в който да се ходи на ски с метрото. Добри идеи, артък даже… Но, дето рекъл царят в Брюксел оня ден: "Максимално добре е идеално, но това едва ли е реално." Идеята на Плевнелиев ми напомня вица за една мутра, която се качила в трамвая, подала на ватмана $1000 и рекла: Карай за Драгалевци! Ама как, то нема релси… Абе, на ти още 1000 и карай, не ме занимавай с глупости! Засилил ватманът, набрал инерция и как да е, стигнали Драгалевци. Но там какво да видят? Дървета изкоренени, улиците разкъртени… Какво става тука, бе? – попитал ватманът. А, нищо, снощи се прибрах с метрото… Та искам да кажа, че до Драгалевци е пробвано и става, но това е все пак само подножието на планината. Трябва да се пробва дали може и по-нататък. Саркози шерва малко ценен експириънс: "Моята основна грешка беше, че продължавах да се възприемам като министър." Пък премиерът на Швеция Фредрик Рейнфелд и съпругата му Филипа се развеждат след 20 г. брачен живот и три деца. Предполага се, че причина за развода станало това, че Филипа пишела във Фейсбук постинги срещу кабинета на мъжа си с ник Yumi. За последното не съм сигурен… Царят, понеже го споменахме, рекъл в Брюксел, че ситуацията у нас е «изключително сериозна». А като го питат какво има предвид под «сериозна», той ясно и точно отговаря: "Има различни мнения, има големи и важни решения, които предстоят, и вече изборите, които наближават, въпросът е сериозен, може би, така, думата малко по-тежка, защото на английски сириъс (сериозен – б.р.), нали, но ще трябва да се гледа на нещата по един аналитичен и внимателен начин." Не е трудно в това изказване да се види генезисът на езиковата школа, господстваща днес в политическото говорене на ГЕРБ. Цветанов изпъква като нейният най-ярък прозелит. Оня ден рече по Битивито: "В момента аз не бих искал да коментираме изказването и на Станишев, и на Първанов, защото те са във вътрешноличностен конфликт в партията си".\nСпециализирано заведение за изглаждане на вътрешноличностни конфликти „Четвърти километър”\nГ-н Цветанов, вътрешно-личностен конфликт имаме ние. Поради която причина по-рано работехме срещу „Четвърти километър”, а сега често ходим срещу старата си служба, където д-р Иванов се опитва да изглади конфликта. Не изключвам и вие да имате вътрешноличностен конфликт, ако съдя по някои ваши действия и изказвания. Но не е нужно да ми се предоверявате, вие сте в правото си да потърсите и второ мнение. „Спри и се прегледай!”, дето се вика… В древността Аристотел нарекъл ученика си Тиртам с името Теофраст, защото се изразявал точно така божествено, както Цветанов… Сега се сещам, че по Коледа ви дадох гатанка – Какво има предвид д-р Филипов с израза: У нас тия, дето пеят в банята са повече от тия, дето са чели Теофраст.” Никой не ми отговори правилно, но допускам, че ви е мързяло, а не, че всички пеете в банята… Отговорът е, че в „Характери” за простака се казва: „Пее в банята”. Не твърдя, че Цецо пее, но не го изключвам… Ренета Инджова вика, че за март месец бизнес климатът в страната се подобрил. Възможно е. Забелязали сме, че човек като си намери работа и почва да гледа по-оптимистично на бизнес климата. И обратно. Ние, например, след спирането на „Торнадо”, където също пишехме за некой лев, сме малко в ситуация, подобна на онова съобщение по БНР: „Безработицата в Добрич се увеличава”, съобщи бившият ни кореспондент в града.” Та не намираме нито едно основание, че бизнес климатът се подобрява. „Стандарт”: „Кристалина кани Бербо за посланик”. Комисарката ни беше в Манчестър и се срещнала с Митко да го калесва за посланик срещу глада. Предполагам, че е приел, щото сега не е много ангажиран… Видяхте вица в дясно, предполагам. Четвъртък, 29 март „Стандарт”: „Арестуваха Магарето за убит елен”. Магарето е варненски бизнесмен, който обичал да трепе елени и глигани с офроуд джипа си. И си правел сафаритата предимно в ловно стопанство „Паламара”… Какви глупави хора има! Да идеш да бракониерстваш в ловното стопанство на Валентин Златев! Сигурно си е мислел, че Златев малко излезе от мода напоследък, ама не е познал. Златев се оказва седмият по влияние българин. Всъщност, всички ловни стопанства ги държат хора, с които не е препоръчително да се ебаваш, с извинение… Българското издание на сп. „Форбс” класарало най-влиятелните българи. Начело, естествено, е Борисов.\nКарикатура в. "Новинар"\nОт останалите девет само един има временни недоразумения с премиера, а всички други ползват влиянието си в негова полза. Което, като се изчисли по една много сложна формула, с която няма да ви занимавам сега, увеличава влиянието на Борисов седем пъти. Втори е Цветан Василев, собственик на КТБ. Медиите на Василев-Пеевски, в голямото семейство на които вече се включи и „Новинар”, са впрегнати да усилват влиянието на премиера. Между другото, като стана дума, чували ли сте, че във Фейсбук имало група, наречена „Злите езици говорят, добрите езици лижат”? И аз не бях чувал… На трето място е Иво Каменов, представител на приятелската на премиера групировка ТИМ. На шесто място е собственикът на „Софарма" Огнян Донев, който злоупотреби малко с влиянието си, но след като му беше леко нашокана ряпата, предполагам ще си вземе бележка, а медиите му пак ще заработят за славата на премиера. На девето място е Красимир Гергов, чиято телевизия не щади усилията си да славослови премиера. На седмо място, казахме, Златев, а на десето Цветелина Бориславова. Последните двама в момента работят за премиера под прикритие, така да се каже. Другите в десятката са Дянков, Плевнелиев и Цветанов. Те по дифолт работят за премиера. Дето викаше Тато, нема лабаво! Десетте най-влиятелни българи гледат и вървят в една посока. Дали тя е и нашата посока, не съм готов да се кълна. Трайчо Трайков ликува във Фейсбук за отказа от АЕЦ „Белене”: „Най-после разумът победи.” Да, да… Това е, последното, което може да победи между 44-ия и 41-ия паралел. Пък и то не трябва разум. За да тичаш от едната амбасада до другата си трябват крака… Но даже и да е разум, това е един много бавен, много мързелив разум. Задейства се само като види зор… В минало време (близко минало): „24 часа”: „Борисов: „С цяло сърце подкрепям АЕЦ „Белене”. "Стандарт": "Ако направя "Белене", ще умра спокоен." И сега изведнъж… В навечерието на решението за отказ от АЕЦ „Белене” Уикилийкс (Бивол) пусна едни документи от „Малкото ЦРУ” (агенция Стратфор), които, ако не знаеш, че Уики е частна и независима агенция, ще речеш, че са поръчани от Държавния департамент… Та от Уики докопали черновите на един доклад на анализаторите на Стратфор, в който старши анализаторът Марко Папич казва, че те знаели много работи за Борисов, но не били за казване. Според Папич целта на Бойко била да разкара Параванов и другите енергийни вампири като Овчаровци и т.н. и лично да контролира „Белене” и „Южен поток. Но Папич вика: "Няма да стане… Те знаят, че ако той прецака приятеля си от Московската мафия, тя ще го вкара в пътя." Приятелят от московската мафия е Лужков, бившият кмет. И Папич обяснява как действали хората му: „Сяда с Първанов и му казва, че руската организирана престъпност ще подпали София ако Първанов оплеска работата." Пък главен прокурор на Русия Юрий Чайка снесъл на Стратфор, че и Станишев имал такава среща. При посещението си в Москва през април 2009 г. „имал рядката възможност да се срещне с някои "необичайни руснаци", които провели с него "приятна дискусия, за „Южен Поток” и „Белене”, ако разбирате, вика Чайка, какво искам да кажа." Има си хас да не разбираме… Казали са му примерно: „Вы помните, что с Виденовым произошло?” Произошло то, че отиде та се не видя, а БСП 8 г. бра зазъбица в опозиция… Очевидец ми е разказвал как през 1996 г. Рем Вяхирев дойде в София и Виденов го посрещаше на летището. Оня се спрял на няколко метра от него и му рекъл: „Я могу пройти через вас, а могу вас обойти!” (Мога да мина през теб, но мога и да те заобиколя…) Щото Виденов патриотично се инатеше за собствеността върху тръбите на наша територия. Това „да мина през теб” може да се е отнасяло само за тръбите, но може и да не е… Щото знаете какво стана после с Виденов, а също и с Луканов… Борбата е безмилостно жестока, борбата, както казват, е епична… „Атина разследва заговор срещу бившия премиер Караманлис”, писаха вестниците. Караманлис подписал споразумение с Русия за присъединяване на Гърция към "Южен поток"… Документът бил прихванат от руските служби и препратен на съседите. Може наистина на Путин да не му дреме за Белене, важният проект за него да е „Южен поток”… Гоце рекъл, че ако дойдат те на власт догодина, ще размразят „Белене”. От амераканската амбасада отговорили по спартански: „Ако”… В Истанбул г-жа Клинтън рекла на Никито Младенов: „Приветствам ви за решението!" и го разцелувала, май… Гоце вика още, че Бойко сам предизвиквал проблемите и после пожарно ги решавал. Ако е така, не е толкова лошо. По-добре ли е като тройната коалиция, дето остави всичките си проблеми Бойко да й ги решава?! И в природата, дето е свършена, има такива парадокси. Сещам се (по-точно, подсеща ме Вл. Янев) за "Животът на Клим Самгин" на др. Горки: „Рижият ми прилича на тарантула. Не че съм виждал това насекомо на живо, но в древната "Естествена история" на Хоризонтов се казва: "Единствената полза от тарантулата е, че наложена в масло е най-доброто лекарство срещу ухапване от тарантула." Петък, 30 март Петък, седмицата свършва, месецът свършва, това не е просто ден на майстора, ами направо на баш майстора. Но понеже има разни заядливи, дето ще си търсят петъка, та да драснем нещо и под този лейбъл. В Испания обявили вегетарианството за психично заболяване. Знаех си аз, че не му е чиста работата на Иван Костов. Не е нормално човек да пасе. Разбирам го Прошко Прошков, дето вика: „Искам да спра да бъда обучаван на това да бъда талибан срещу всичко и срещу всеки.”\nКостов сам си отглежда тревата, ама въпреки това почна да търкаля камъни…\nБа, разбирам го… Ако е искал да спре, кой ще го спре?! Ама се сънуваше кмет и…\nОня ден, като ровихме да видим какво точно е казал Плутарх, щото дори и ние не го знаем наизуст, та си припомнихме едно място в „Антоний”. Разказва се за битките на Антоний с партите и как по едно време войската останала без храна. И почнали да събират корени и треви. Яли от една трева, от която се полудявало. Вкусилият от нея забравял всичко, никого не можел да познае и вършел едно единствено нещо, и то сериозно и съсредоточено – търкалял камъни. Цялото поле се изпълнило с хора, които търкаляли камъни насам-натам, после обратно… И накрая умирали. Тая болест можела да се лекува единствено с вино, но те нямали. Така измрели мнозина… Поуката, по-точно поуките, са ясни. И ако се казвахме Филипидзе, тук щеше да има тост… Защото един Бог знае още колко ще търкаляме камъните, ами поне да сме живи… „Вие сте прости и аз съм прост, затова се разбираме”. To be continued next път


My Beauty World: Лакомия\nЗдравейте момичета. Скоро се разходихме с моя приятел из "Метро" и още на входа имаше щандове с промоционални стоки. Попаднах на тези много сладки кукленски принадлежности за нокти:\nРазбира се нямах нужда от тях, пък и за цената си от 2,50 лв. с ДДС просто е изключено да са качествени, но толкова много ми харесаха, че нямаше как да ги пропусна и да не си ги купя. Както се казва проявих "лакомия и чревоугодничество" към тях. Няма никакъв смисъл да купуваме и да се зариваме с излишни вещи все пак и затова гледам да си купувам само неща, от които наистина се нуждая. Но всяко правило си има изключение, предвид ниската си цена, просто не успях да им устоя. Дръжките са им са като куклички, а като ги обърнем, се обръщат и те, т.е. имат си гръб.\nРазбира се веднага ги изпробвах. Пилата е доста едра, може да се използва за пилене на изкуствени нокти. Нокторезачката се оказа страшно сполучива, реже идеално, без да създава неравности. Изпробвах я и за най-твърдите ми нокти (на краката). Ако трябва да я оценя ,бих и написала 6-ца. Пинсетата също се оказа сполучлива. Скубе добре, разбира се не е кой знае какво, но за цената си е доста хубава.\nКато обобщение: доволна съм от покупката си, върши добра работа. Разбира се не идеална, но тъй като очаквах положението да е доста отчайващо, надмина очакванията ми ( в положителен аспект).\nЖелая ви прекрасен ден , изпълнен с много усмивки!\nПубликувано от Polina Todorova в 6:29 ч.\nЕтикети: лакомия, нокторезачка, пила, пинсета\nVessy 22 август 2012 г., 6:43 ч.\nСтрахотно ще се опитам и аз да се сдобия с тях!\nPolina Todorova 24 август 2012 г., 1:14 ч.\nСупер, но ако си търсиш нещо качествено по-добре си вземи от Арт или от някой специализиран магазин :)\nVessy 24 август 2012 г., 5:41 ч.\nМерси!Най-вече ме интересува пинцетата,доволна ли си от нея и долепват ли се връхчетата и плътно?\nPolina Todorova 25 август 2012 г., 11:40 ч.\nДолепват се, но пак ти казвам има доста по хубави от нея. Аз имам една, черна е на цвят, марката и не знам каква е, на нея и написано само това "С", цената и беше около 2 лв. Тя е най-хубавата пинсета, която съм виждала, стегната, плътно долепена и скубе прекрасно. Има ги навсякъде, срещала съм ги в кварталните магазинчета и в Карфур.\nJeni 22 август 2012 г., 13:59 ч.\nНаистина, доста сладурски са :Д


"Значи мен ме викаш като общак?!" Така на шега се обърна премиерът Бойко Борисов към директора на Регионалния археологически музей – Пловдив, археолог доц. д-р Костадин Кисьов, докато той му казваше от какво има нужда екипа му. Археологът обясни, че ще са му нужни 3 самосвала, 2 багера, 1 фадрома и 15 работници, за да може обектът да бъде разкрит в цялата му величественост. Ще трябва да бъдат изкопани и извозени близо 90 000 кубически метра пръст, които са оформили могилата около високата 24 метра гробница. Едва тогава да се пристъпи към проучване на вътрешността ...\nВсички те се запознаха на ...\nПремиерът Бойко Борисов и министърът на културата Боил Банов посетиха могилата Малтепе край пловдивското село Маноле, за да се запознаят с последните открития при разкопките на царската гробница. Находките бяха представени от археолога и директор на Регионалния археологически музей - Пловдив доц. д-р Костадин Кисьов.\nЕкипът на Lost in Plovdiv успя да лови Рут в момент на трескава подготовка на музикалния формат "Ladies Of Jazz" и да разбере малко повече от нея за специалната ѝ връзка с Пловдив\nОстава седмица до първото издание на музикалния формат "Ladies Of Jazz", в което участие ще вземат Камелия Тодорова, Милица Гладнишка и Рут Колева. Трите дами ще представят специална селекция, открояваща най-красивите нюанси от световната дамска джаз сцена през последните десетилетия на 25 август, а мястото е Античният театър в града под тепетата. Екипът на единствения дигитален гид на Пловдив успя да улови Рут в момент на трескава подготовка на първото по рода си събитие и да разбере малко повече от нея за специалната ѝ връзка с Града ...\nТежък инцидент затвори пътя между Куклен и Брестник. Пожарна се преобърна в канавката между двете населени места и затисна трима огнеборци. За това съобщи пресцентърът на МВР.\nСигнал за катастрофата е подаден след 16.30 ч., уточниха от пресцентъра на ОДМВР-Пловдив. Пожарната е пътувала по сигнал за горящи треви в района на Куклен. Непосредствено преди населеното място пожарният камион се е преобърнал. Обстоятелствата все още се изясняват.\nТримата огнеборци, които са били в пожарната кола са откарани в болница.\nПремиерът Бойко Борисов и министърът на културата Боил Банов ще се запознаят с последните открития при разкопките на царската гробница край пловдивското село Маноле. Находките ще представи археологът и директор на Регионалния археологически музей - Пловдив доц. д-р Костадин Кисьов.\nПрез последната седмица в могилата Малтепе край Маноле екипът археолози установи монументален гробен комплекс, който предстои да бъде разкрит. Неговото проучване ще представлява изключителен принос в археологическата наука и световното културно наследство. Гробен комплекс с такива размери не е известен в България и съседните Балкански държави.\nМогилата Малтепе се ...\nИзпълнителна агенция „Автомобилна администрация“ състави 11 акта на три пловдивски автошколи. След предварителен анализ на учебните центрове в град Пловдив в три автошколи бяха констатирани големи разлики между декларираните приходи и реално обучените кандидати. При извършената проверка съвместно с Националната агенция по приходите, Икономическа полиция към ГД „Национална полиция“ и ОДМВР – Пловдив инспекторите на ИА „Автомобилна администрация“ констатираха множество административни нарушения. При инспекцията не беше предоставена цялата учебна документация, свързана с обучението на кандидатите за придобиване на правоспособност. За това нарушение са изготвени известия за предоставяне на документацията в срок, като при неизпълнение ще бъде наложена принудителна административна мярка за временно спиране на дейността на автошколите. При извършването на проверката служителите на НАП също са констатирали сериозни нарушения. Съвместните проверки ...\nВМРО: Колко са общинските здравни заведения, които остават без застраховки след фалита на „Олимпик”\nКолко и кои са общинските здравни заведения, които остават без застраховки след фалита на застрахователна компания „Олимпик”? Това питат общинските съветници от ВМРО-БНД кмета Иван Тотев. Старейшината Стефан Послийски официално входира в администрацията писмо с въпроси до градоначалника, като подчерта, че ще очаква отговори.\n„Имате ли информация предприети ли са действия по ново застраховане на застрахованите общински здравни заведения в града? Ако са предприети какви са те? Трябва ли да има извънредна сесия на Общински съвет Пловдив за получаване на разрешение за сключване на застраховка? Кой ще поеме отговорност, ако във времето в което не е сключена застраховка се случи щета в някое от здравните заведения?”, пита в писмото си до кмета още Стефан Послийски\nТози уикенд ще се борим с жегите с водни битки или ще се разхлаждаме край басейна с коктейл в ръка\nТолкова ни е горещо, че винилът чак се разтопи. Горещо ще бъде и на дансинга в петък вечер, когато ще слушаме любимите ни плочи с хаус класики от Perfecto, Baroque, Enhanced, Global Underground, Vapour Recordings, Yoshitoshi и много други.\nЛятото най-после дойде и в жегата не ни остава друго, освен да се понамокрим под звуците на приятна музика и следобедни слънчеви лъчи.\nBourbon Street и No More Many More ...\nСтраница 1 от 3099. Следваща »


Опашки в Белозем за парите от чумата - 24chasa.bg\n25.08.2019 18:30; Радко Паунов\nКметството на пловдивското село Белозем от дни е окупирано от стопани, които принудително заклаха прасетата си заради африканската чума. Сега подават заявления да им платят обещаните 300 лева. "Изпълнихме предписанията, да видим дали ще ни платят", коментират белоземци. Кметът Иван Тачев се е принудил да отдели трима служителки, които да приемат документите и да оказват съдействие на хората.\n"Парите се отпускат за обеззаразяване на кочините, в които са отглеждани прасетата. На домакинство се полагат по 300 лева, без значение дали е отглеждало едно или пет животни", обясни Тачев. Местните казват, че това пак е нещо, но някои са скептични, че ще ги получат.\n"През 2015 г. в селото имаше бедствено положение. Тогава 22 къщи се наводниха и ни уверяваха, че за пострадалите ще бъдат отпуснати от държавата по 265 лева. Минаваха комисии, писаха се протоколи, но досега нито лев не сме получили", припомнят белоземци.\nКметът Тачев ги уверява, че за африканската чума парите трябва да дойдат. Записани са общо 180 частни стопанства от селото. Парите ще се изплащат от агенцията по безопасност на храните. Те се полагат на всички, които изпълниха предписанията и умъртвиха доброволно животните си в 20-километровата санитарна зона около свинарника в Белозем. Стопаните трябва да са дезинфекцирали кочините и писмено да заявят, че в следващите поне 12 месеца няма да отглеждат прасета.


Начало > Актуално - Новини: лечение > Дългосрочната терапия с метадон може да засегне мозъчните неврони\nДългосрочната терапия с метадон може да засегне мозъчните неврони\nНаскоро проведени две изследвания на Норвежкия институт за обществено здраве показват, че дългосрочната метадонова терапия може да предизвика мозъчни изменения. Резултатите сочат, че този вид лечение може да засегне мозъчните неврони. Изследванията са провокирани от предишни проучвания, които показват, че метадонът засяга когнитивните функции, като способността за учене и паметта.\nПоради трудността от провеждане на контролирани проучвания при пациенти, лекувани с метадон, и поради неетичния характер на подобни опити върху здрави доброволци, изследванията са проведени върху плъхове. В предишни години е показано, че метадонът може да засегне когнитивните функции както на хора, така и на опитни животни.\nРязко намаление на една от ключовите сигнални молекули\nВ първото проучване плъхове приемат метадон веднъж дневно в продължение на три седмици. След приключване на терапията, са отстранявани мозъчните центрове, отговорни за ученето и паметта, и са правени изследвания за евентуални невробиологични промени или увреждания.\nЕдин ден след последния прием на метадон, е наблюдавано значително намаление (около 70%) в количеството на сигнална молекула, която има важно значение за ученето и паметта както в хипокампа, така и в челния дял на мозъка. Този резултат подкрепя данните от предишно изследване (Андерсен и сътр., 2011), което открива нарушено внимание при плъхове. Към момента на настоящото изследване в мозъка вече не е имало метадон. Това означава, че метадонът може да доведе до клетъчни промени, които повлияват когнитивните функции, след като вече е напуснал организма, което може да се окаже повод за тревога.\nБез ефект върху образуването на клетките\nВторото проучване, проведено съвместно с Югозападния университет в Тексас, си поставя за цел да провери дали метадонът засяга образуването на неврони в хипокампа. Предишни изследвания показват, че в хипокампа на възрастни хора и плъхове се образуват нови неврони, и че вероятно този процес е от значение за ученето и паметта. Освен това, има данни, че други опиоидни вещества, като морфинът и хероинът, могат да инхибират образуването на тези клетки. Затова е логично да се смята, че метадонът, който също е опиоидно вещество, би имал същия ефект.\nИзследователите обаче не откриват промяна в образуването на неврони след дългосрочна терапия с метадон. Ако същото важи и за хората, то може да се окаже по-полезно за пациентите да приемат метадон, отколкото продължаването на хероина. Изследователите обаче не знаят какъв ефект оказва метадонът върху невроните, които преди това са били изложени на действието на хероина.\nГолеми празноти в познанията в областта\nМетадонът се използва за лечение на хероинова зависимост от средата на 60-те години на миналия век. Терапията се смята за успешна, но, независимо от продължителната употреба, все още се знае твърде малко за евентуалните странични ефекти. Съществуват огромни празноти в познанията в тази област.\nДвете проучвания показват, че продължителната терапия с метадон може да засегне невроните, а оттам и поведението, но резултатите не винаги са такива, каквито се очаква. Нуждаем се от още предклинични и клинични проучвания, за да разберем ефекта на метадона върху мозъка, и как това може да доведе до промени в когнитивните функции, и евентуално колко време ще траят въпросните промени. Важно е това да се знае – както заради самите хора, лекувани с метадон, така и заради изхода от терапията.


УРГО Лак за гъбички / URGO nail polish for fungus\nКат. №: 45509\nУРГО Лак за гъбички 3.3мл. се предлага в Apteka.puls.bg на цена от 21,90 лв. Както всички други продукти от Продукти за хигиена и защита, този също може да бъде доставен до вашата врата бързо и евтино.\nУРГО Лак за гъбички 3.3мл. се произвежда от Urgo и може да бъде закупен от Apteka.puls.bg на преференциална цена от 2,19 лв., ако използвате вашите бонус точки.\nЧИКО Преносимо ултразвуково устройство против комари


Той да е жив и здрав - Онлайн приказки от Napred.BG\nИмало едно време мъж и жена. Хранели си два вола, но нямали кола. Съседите им пък имали кола, но нямали волове. Когато мъжът и жената трябвало да отидат някъде далечко, заемали колата от съседите. Когато пък съседите имали нужда от волове, искали от мъжа и жената.\nЕдин ден жената рекла на мъжа си:\n- Я чуй, мъжо, продай воловете! Ще си купим конче и кола. С тях Ще си ходим, когато пожелаем и където си искаме. Пък и да ти кажа ли - съседите не хранят колата, а нашите волове що храна изпояждат!\nРечено-сторено. Мъжът напоил воловете и ги повел да ги продава.\nПо пътя го настигнал селянин с кон.\n- Добра стига, байно!\n- Жив и здрав да си, пътниче!\n- Къде караш тия волове?\n- Водя ги да ги продавам.\n- Къде ще ходиш чак на пазар! На ти тоя кон, дай ми воловете!\n- Ама мене ми трябва и кола.\n- Срещу тоя хубав кон ще намериш и кола, и кон.\nМъжът дал воловете, яхнал коня и продължил пътя си.\nЗадал се насреща му човек с крава.\n- Къде с тоя кон?\n- Карах волове на пазар, но ги смених с кон.\n- Дай ми коня, на ти тая крава!\nПовел селянинът кравата. Гледа - насреща му човек кара свиня.\n- Къде караш тая крава?\n- Карах волове на пазар, па ги смених с кон, а коня - с крава.\n- На ти тая свиня, дай ми кравата!\nПодкарал свинята. Насреща му селянин с овца.\n- Съгласен ли си да смениш свинята с овца?\n- Съгласен съм. На ти свинята, дай ми овцата!\nКара той овцата. Гледа, човек носи гъска.\n- Искаш ли да смениш овцата с гъска?\n- Защо да не искам? Дай гьската!\nВзел гьската. продължил пътя си. Насреща му селянин носи петел. Разговорили се.\n- Даваш ли гьската за петела?\nВзел петела. Тръгнал пак. Гледа - човек, намерил на пътя празна кесия.\n- Здравей, човече!\n- И ти здрав бъди, пътниче!\n- Намерих тая кесия. На, вземи я, а ми дай петела!\nВзел селянинът кесията, па продължил пътя си към пазара. Преди да стигне трябвало да премине с лодка голяма река, а нямал пари да заплати за превоза. Казал на превозвачите, че има само една празна кесия.\n- Като нямаш пари - рекли те, - дай поне празната кесия!\nТой дал кесията. В лодката имало колари. Той им разказал колко замени направил и как останал и без празна кесия. Те почнали да се смеят и рекли:\n- Какво ще те прави жена ти, като се върнеш вкъщи!\nЩе каже само: „Да се радваме, че се върна жив и здрав!“\n- На други пей ти тая песен! - шегували се коларите. - Знаем ги ние жените!\n- И аз си зная жената. Тъкмо така ще каже.\n-Добре - обзаложили се коларите, -ако твоята жена наистина каже тия думи, ние ще ти дадем дванадесет коли заедно с конете!\nИ изпратили те най-хитрия колар при жената на селянина.\nСтигнал той при нея и рекъл:\n- Знаеш ли какво направил твоят мъж?\n- Не, не зная - отговорила жената.\n- Сменил воловете с кон.\n- Добре е направил. Като си имаме кон, колата не струва скъпо. Лесно ще я купим.\n- Но той сменил коня с крава.\n- Още по-добре, ще си имаме млечице.\n- Но и кравата сменил със свиня.\n- И това не е лошо: свинята ще ни опраси прасенца.\n- Добре, ала свинята сменил с овца.\n- Това е още по-добре: ще си имаме агнета и вълна, ще има какво да преда.\n- Но и овцата сменил с гъска.\n- Много добре направил! Ще имаме и пух, и пера, и яйца.\n- Но и гъската сменил с петел.\n- От това по-хубаво няма: петелът рано ще ни пее, за работа ще ни буди.\n- И петела сменил с празна кесия.\n- От това по-хубаво - здраве. Кой каквото припечели - той ли, аз ли, или децата, - все в кесията ще слагаме.\n- Но той дал кесията да го превозят през реката.\n- Че какво от това? - рекла жената. - Трябва да се радваме, че той е жив и здрав.\nКоларите нямало що да сторят - трябвало да изпълнят облога. И те дали на селянина дванадесет коли и дванадесет коня.


Най-добрите песни за шофиране - AУТОМЕДИЯ\nНачело в списъка е "Бохемска рапсодия" на Queen\nПетър Захариев 21.04.2019 09:00 Прочитания: 6773\nБлизо 90% от шофьорите твърдят, че слушането на музика по време на пътуване ги прави по-спокойни. Това сочи проучване на английското представителство на SEAT, което след допитване на хора, каращи автомобил всеки ден, установи каква музика им оказва най-благоприятно влияние.\nСпоред изследването, причината е в допамина - един от хормоните на щастието, изработван от човешкия мозък. Оказва се, че всеки фрагмент от "Bohemian Rhapsody" на Queen е подходящ за сваляне на напрежението и усилването на удоволствието от шофирането.\nИменно това парче на Queen е и най-подходящо за шофиране. На втора позиция се належда друга знаменита песен от 70-те години на миналия век - "Dancing queen" на ABBA, а на трето е един от най-големите хитове на Bon Jovi - "Livin' on a Prayer".\nВ проучването на SEAT са участвали точно 2000 шофьори от цяла Европа на въраст между 18 и 84 години. Така са определени и 20-те най-подходящи за слушане песни в автомобила по време на пътуване.\nТоп 20 на най-добрите песни за шофиране:\n"Girls just want to have fun" - Синди Лаупър\n"Aint No Mountain High Enough" - Марвин Гей и Тами Терелл\n"Roar" - Кети Пери\n"Three Little Birds" - Боб Марли\n"One Kiss" - Калвин Харис и Дуа Липа\n"Heu Baby" - DJ Otzi\nТайната на всички тези песни е, че текстовете им са прости, всеки може да ги разбере и лесно да се асоциира с героя. Мелодията също не е сложна и лесно може да се пее. Важни са и многото повторения на припева, което дава възможност на слушащия парчето да го запомни.\nТагове: музика шофиране слушане най-добри песни seat проучване топ 20


Къща-Музей на Асен Разцветников, Драганово » Аудио Пътеводител\nКъща-Музей на Асен Разцветников, ДрагановоCod 2548\nКъщата-музей на поета Асен Разцветников се намира в село Драганово, на около 15 км от Горна Оряховица. Музеят е уреден в родния дом на поета. Къщата е възстановена през 1986 г., а на следващата година по случай 90-годишнината от рождението на Разцветников тук е открит и музей.\nЕкспозицията, разположена в седем зали на площ от 250 кв.м., съдържа богат материал с лични вещи и документи на поета. Могат да се видят книги с негови автографи, преводи на Гьоте, Молиер, Омир и други от руски, френски, немски и старогръцки език, документи и писма, разказващи за живота и творчеството му, писма, снимки и други любопитни вещи, принадлежали на Асен Разцветников.\nВ двора на къщата върху площ един декар има уредена и етнографска експозиция. Музеят на поета е филиал на Националния литературен музей. През есента на всяка четна година тук се провежда общински детски празник под надслов „Събуди се ясно слънце”.\nРаюв Камък (Екопътека), Елена2556


ФИРМЕНИ ОБУЧЕНИЯ ПСИХОЛОГИЧЕСКИ ЦЕНТЪР "МОБИУС" МОБИУС ПСИХОТЕРАПИЯ\nЗа нас тренинг е специална форма на обучение, базирана на груповата работа. Всеки от групата може да се включи пълноценно, да предаде своя опит и да поучи от опита на другите. Най-добрият начин на учене е преживелищния. Включвайки се в нашите тренинги, участниците ще имат възможността да преживеят темите, засегнати в обученията. Tренингите, насочени към професионалното развитие и реализация разкриват много възможности за оптимизиране на човешкия потенциал, усъвършенстване на работата в екип и справяне със стресовите фактори в динамично променяща се среда.\nдобиване на умения за работа в група\nпрезентиране на лични и професионални качества\nформиране на уверено поведение\nЧовек прекарва на работното си място 2/3 от живота си. Това има отражение върху личния живот. Възникват въпроси: „Какво, ако се погрижим работната среда да ни носи повече удовлетворение и радост?", “Как да се справим със стреса от работата?”, “Как да не си носим работата вкъщи?”\nНуждата от тренинг и тиймбилдинг възниква, когато:\nв екипа има текучество\nекипът е голям и хората в него не се познават\nвъзникнат някакви вътрешно-организационни проблеми\nзапочва работа по нова дейност\nФормата на тиймбилдинг, която предлагаме на организациите, е свързана с развитието на емоционалната интелигентност на хората в екипа и техните взаимоотношения. Това са тренинги, в които акцент са преживяванията на хората от съвместната им дейност в игрови условия, което дава възможност за развитие на личните качества, балансирано разпределяне и поемане на персонална отговорност и чувствителност на хората в екипа един към друг. Съчетават се игра, учене и работа върху актуална тематика; предизвикателство и безопасна среда; емоционално преживяване и експериментиране с различни поведения. Създава се възможност за реална положителна промяна. Прилагането на опита от играта в ежедневието е много лесен и приятелски.


Цел 9: Устойчива инфраструктура, иновация и индустриализация - UNA News Bulgaria\nHome ООН Устойчиво развитие Цел 9: Устойчива инфраструктура, иновация и индустриализация\nЦел 9: Устойчива инфраструктура, иновация и индустриализация\nИзграждане на гъвкава инфраструктура и насърчаване на приобщаваща и устойчива индустриализация и иновация\nТехнологичният напредък ни помага да се справим с големи глобални предизвикателства, като създаване на работни места и повишаване на енергийната ефективност. Светът става все по-взаимосвързан и проспериращ благодарение на интернет. Колкото повече сме свързани, толкова повече можем да се възползваме от мъдростта и приноса на хората навсякъде по света. И все пак четири милиарда души нямат възможността да се свържат онлайн, по-голямата част от тях в развиващите се страни. Поради това, преодоляването на цифровото разделение, насърчаването на устойчиви индустрии и инвестирането в научни изследвания и иновации са важни начини за улесняване на устойчивото развитие.\nИкономическият растеж, социалното развитие и действията в областта на климата са силно зависими от инвестициите в инфраструктура, устойчивото промишлено развитие и технологичния прогрес. С оглед на бързо променящия се глобален икономически ландшафт и нарастващите неравенства, устойчивият растеж трябва да включва индустриализацията, която преди всичко предоставя възможности, достъпни за всички хора, подкрепяна от иновациите и устойчивата инфраструктура.\nОсновната инфраструктура като пътища, информационни и комуникационни технологии, канализация, електричество и вода остава оскъдна в много развиващи се страни. Приблизително 1 до 1,15 милиарда души нямат достъп до надеждни телефонни услуги. 2,5 милиарда души по света нямат достъп до основни хигиенни условия и почти 800 милиона нямат достъп до вода. В развиващите се страни едва 30% от селскостопанската продукция претърпява промишлена обработка\nЗащо това е важно за мен?\nСтава въпрос за нашето препитание. Нарастването на новите индустрии означава подобряване на стандарта на живот за много от нас. Също така, ако секторите се стремят към устойчивост, този подход ще има положителен ефект върху околната среда. Изменението на климата засяга всички нас.\nКаква е цената на бездействието?\nЦената е твърде висока. Прекратяването на бедността би било по-трудно, предвид ролята на индустрията като основен двигател на глобалната програма за развитие, насочена към изкореняване на бедността и насърчаване на устойчивото развитие. Освен това, липсата на подобряване на инфраструктурата и на насърчаване на технологичните иновации може да допринесе за лошо здравеопазване, неадекватна хигиена и ограничен достъп до образование.\nСъздаване на стандарти и насърчаване на регулации, които гарантират, че фирмените проекти и инициативи се управляват по устойчив начин. Също така, сътрудничество с НПО и публичния сектор, за да подпомогне насърчаването на устойчивия растеж в развиващите се страни.\nPrevious articleСъветът на ООН по правата на човека изисква цялостно проучване върху правата на младите хора\nNext articleДесетте най-изявени млади личности в България за 2017 г.


Интровертност - какво представлява — Gradski.bg\nКакво е да си интроверт\nНяма как да не сте забелязали как някой ваш познат, близък или колега просто не държи на това да общува на всяка цена. Тази отдалеченост може да се дължи както на временни проблеми, обсебили съзнанието му, така и на перманентна особеност на характера.\nАко става въпрос за постоянна нагласа, може би този човек е интроверт и сега ще ви разкажем повече за тези особеност. При наличие на ясно изразено желание от страна на човек да се вглъби в собствения си душевен мир, се говори за екстровертност.\nКакво точно значи това\nХората, които носят тази особеност са тихи, нямат нужда от интензивно общуване с другите и често им слагат етикета, че са срамежливи. Това изобщо не е така. Просто те нямат тази потребност да обменят мисли, емоции и впечатления, както останалите.\nНе малко от тези, които са окачествени като интроверти имат особено засилено чувство за самота, което би могло да премине в депресивно състояние.\nТака, че ако сте наясно с тази особеност на характера на човек, на който държите, но забележите притеснителни новости в поведението му, се опитайте да му помогнете.\nАко става въпрос само за нежелание да се общува има няколко златни правила за това как да накарате екстроверт да ви допусне до себе си. При него няма как да действате директно и да очаквате с дръзка покана изведнъж да се сприятелите.\nМоже би най-доброто, което се иска от ваша страна, ще бъде търпението. Ако покажете ненатрапчивост може да очаквате другата страна сама да прояви интерес към това да общува с вас и да ви допусне до себе си.\nТози тип хора и особеностите на тяхната душевност могат да ви затруднят неимоверно с общуването, но веднъж преминали бариерата, ще ви бъдат добри приятели и повече от спокойна компания.\nЕкстровертите са на другата крайност\nНа другата крайност са екстровертите с тяхната непрестанно нужда от изява и това да се център на вниманието. Това са два типа, които според съвременните изследвания са доста крайни. Няма как човек да бъде само едното или другото.\nВ зависимост от различни фактори – моментно състояние, обстоятелства и още много други, хората могат да променят нагласата и поведението, за да се адаптират по-лесно към обстановката и предизвикателствата, които може да му поднесе.\nЗначение на различните сънища


Човекът и неговата Вселена: Приливна вълна или цунами\nМоже би защото Везните имат вродена дипломатичност и успяват да се измъкнат елегантно от всякакви проблеми – служебни и лични. Само че този път няма как да стане с квадрата на кардиналната земна енергия на Козирог. Всички ще трябва да променим живота си в областта, показана от дома в хороскопа ни, където се излива мощната енергия на стелиума в Козирог. И да го сторим с най-добрите качества на Рака, застанал срещу стелиума и управляващ северния възел. Във всички случаи една стара черупка ще падне и това е освобождаване!\nЕдин приятел даде добра метафора за съвпада и произтичащите от него действия – стоиш на брега със сърфа си. Виждаш гигантска приливна вълна. Ако си буден и безстрашен – скачаш и умело сърфираш, тя ще те отведе далеч. Ако си „заспал” или се страхуваш да се пуснеш, тя ще те залее, преобръща, блъска в брега. Въпрос на будност и смелост. Да вметна, че понякога вълната може да те отведе доста по-далеч отколкото си очаквал. А забавното е, че докато той говореше, на екрана в заведението изведнъж се появи точно сърфист, яхнал вълна. Синхроничност.\nТрябва да кажа, че вече сме под влиянието на този съвпад, защото един градус и 14 минути си е съвпад, така, че наблюдавайте „знаците”. Може да изникват немотивирани страхове, настойчиво вкопчване – в хора, спомени, власт, позиции, идеи. Или осъзнаване на закостенели семейни модели, които трябва да бъдат изцелени. Или осъзнаване на манипулации и опити да ви подчинят по един или друг начин. Или осъзнаване, че ни заплашва ефектът на „сварената жаба” – бавничко са повишавали температурата на водата около нас, за да не успеем да изскочим рязко от травмиращи ситуации. Това ясно се вижда в обществен план.\nВ книгата си „Лечение на Плутоновите кризи”, Дона Кънингам описва при предишния съвпад на двете планети през 1947 -8 година, рязко увеличаване на раждаемостта в Щатите, „бейби бум”. Явно зачеването на дете, което е Плутонов акт, е използвано за да заздрави една връзка ( Сатурн). Или жената иска да задържи мъжа/любимия си по този начин, или мъжът иска жена му да си стои в къщи „до печката”. Отбелязвам това, защото борбата за надмощие и власт в личния живот може да взема различни форми.\nИ какво да правим? Просто да отворим ръцете си да пуснем онова нещо, в което сме вкопчени. Да не се опитваме винаги да контролираме.\nИзразът „отворете сърцето си” е клише, но как да нарека този процес, когато се отнасяш с доверие: първо към Онова Велико начало, което те е създало, пратило на тази планета и се грижи за теб чрез множество духовни същества? И второ – доверието към доброто у другия човек. Това вече е доста по-трудно. Не означава незабавно да разтвориш ръце за прегръдка. Ако срещу теб е мечка гризли, или гладен вълк, по-добре се отстрани от пътя им, но без да нагнетяваш в себе си омраза и страх. Такова е естеството им, но ако решиш да положиш усилия, може да ги опитомиш с търпение.\nТук ще изкажа две предположения: в повечето астрологични сайтове се посочва датата на точния съвпад като 12 януари. Според мен неговите прояви ще видим още на 6 януари, когато Сатурн встъпи в градуса, в който е Плутон – двадест и трети градус на Козирог. Стъпката на Сатурн е точна. И също на 10, когато е пълнолунието и лунното затъмнение.\nВторо – Плутоновите транзити много често проявяват ефекта си, след като точният транзит е отминал. Многократно съм виждала това в лични консултации. Чудя се дали защото орбитата на Плутон е много елиптична и има малки неточности в изчисленията, или защото Господарят на подземното царство действа от дълбочина със забавяне. Днес си припомнихме един епизод от филма „Властелинът на пръстените”, когато магьосникът Гандалф тъкмо се беше измъкнал от бездната, и от едно чудовище, то го перна с опашката си и го повлече надолу. Нещо такова ми се е случвало да видя, така, че до края на януари( поне) този съвпад ще ни обновява. А според Дона Кънигам последствията от Плутоновите транзити се осъзнават две-три години след транзита. Така, че процесът на обновление само започва през януари, и ще протича през цялата 2020. Ще излезем от него по-силни и по -мъдри. И по-любящи.\nСатурн и Плутон – карма и трансформация. И двете планетни сфери „изстудяват” Значи е необходимо да внесем повече топлина/топлота в живота си.\n" Затова именно, ако искате да ликвидирате със закона на кармата, дръжте се за Божествения закон, за закона на Божествената Любов. С кармата си не се борете, нито мислете за нея, за да не я предизвикате. Мислете за Любовта и работете с нея като единствено средство, единствено условие, чрез което можете да ликвидирате кармата си. Някой казва, че сам може да ликвидира със своята карма; всеки може да ликвидира с кармата си, но при условие, че приложи Любовта в живота си. "\n"Аз не искам да ви показвам лошата страна, защото според мене лошият живот е вметнат в света. Той е едно наследство. И както е дошло, така ще си замине. А всеки човек го очаква едно велико бъдеще."\nПубликувано от svetlabaltova.com в 12:34 ч.


Никой не иска да използва 200 000 съмнителни ваксини „Спутник V” - ᐉ Новини от Fakti.bg - Свят | ФАКТИ.БГ\nПубликувана: 8 Април, 2021 07:01\n124 КОМЕНТАРА | ВИДЯНА 6865\nДруго си е д пукнеш от Астра зенека !\nА от Спутник V njma даже разболяли се\nЯ, една анкета сред "простосмъртните народи".\nСтрах ли ви е, има защо!\nСловакия закупи тази ваксина за да е\nБразилия сключи договор и започва\nДайте 200 000 дози тук в БГ, да видим колко българи ще откажат ваксините, аз съм първият който ще се ваксинира със Спутник.\nПредложиха ми 5 ваксини с връзки, искам Спутник!\nЗащо? Единствените държави, справили се с Ебола бяха Русия -учени, и Куба-лекари на терен, цялата Евроатлантическа папл?ач избяга, но Русия и Куба спасиха Светът-буквално от Ебола.\nПолучиха награда в ООН, и има защо.\nЧиновниците от ЕК дадоха директно обществена поръчка на стойност 20- 30 млрд. $ за целия ЕС, още преди да бъдат произведени и тествани ГМО субстанциите на корпорациите Пфайзер, Модерна, Джонсън от САЩ.\nЧиновниците от ЕК не позволяват други ваксини.\nЗатова повторно заразените с Ковид до 2 седмици от ваксинирането и умиращите се увеличават.\nЗатова на Запад държат " локдауна, ограничавата правата на гражданите си".\nА в Свободния свят отдавна приключиха с " пандемията на СЗО, ЕК, Пфайзер, Модерна, Джонсън, ИТ корпорациите и т.н.".\nПроизедоха си ваксини, който иска се ваксинира, който не иска има естествен колективен имунитет, безплатен и завинаги.\nХората свободно пътуват, работят без маски, локдауни, огеаничителни мерки.\nКрият данните, относно Коритаров ще пренебрегна Хилон от Спарта:\n"За мъртвите или добро, или нищо друго освен истината".\nВ момента текат дела заведени от 2000 учени, юристи, лауреати Нобел и др.\nИма едно момче "от Извора" -умниците ги прави на салата.\nКак беше програмисти, архитекти, софт. дизайнери, финансисти да не се "заседяваме пред комповете", ще получим тромби.\nГоляма трагедия, ако разцъкваме игрички, ходещи мумии сме.\nКак никой не използва астра зеле?\nТези дето гледат бТВ и нова тв.я използват.\nсамо ГМОот сащ\nПуснете не 200 000, а 2 млн. ваксини на " Спутник 5".\nЗа 1 ден ще свършат.\nНе слушайте чиновниците от ЕК, дето лобират и дават обществени поръчки за 20- 30 млрд. $ директно на американските Пфайзер, Модерна, Джонсън, АстраЗенека още преди да са произведени и тествани ГМО инженкциите им, след които може пак да си позитивен за коронавирус 2 седмици след инжектирнето.\nАко чиновниците от ЕК не задължаваха европейците да се ваксинират само с американските ГМО инжекции заради едни 20- 30 млрд. $, които трябва да се дадат на американските корпоративни олигарси- " Спутник 5" щеше отдавна да е смазала конкуренцията.\nЩе изчакаме поколението на младите ваксинирани-реалист!\nИначе ваксина за 6 месеца, не на мен тия...\nПропуснати са сериозни пред и клинични изпитания.\nОще не могат да осъдят ветераните в САЩ едни производители на ваксини от войната в Персийския залив.\nПолитически заигравки с ваксините са чисто престъпление.\nИ Астра и Спутник са сходни, класически ваксини.Дори Спутник да е по-добър,липсват данни и броя на ваксинирани с него е много по-малък.Съответно не са наблюдавани толкова странични ефекти.\nПфайзер и Модерна са друга бира.Модерни ваксини и изпитани от стотици милиони хора.\nГлупавите борби между руско и западно за ваксините не са уместни.\nТук хора говорят за руската ваксина, като панацея.Това изобщо не е така.А няма и производствен капацитет за самите руснаци.\n„Дойче веле“ Австрия купува 1 милион дози от ваксината „Спутник V"\nявно са много задръстени тея.. или тука има мисирки..\nВ пРосия са наксинирани 3,9 % от населението . пРосия е внесла 0,5 милиона ваксини Пфайзер / Вионтек и неизвестно количество Модерна -около 1 млн. се предполага.\nДепутатите от Думата ,губернатори и др. се ваксинират с вносни ваксини .\nПутин се е ваксинирал с Пфайзер Бионтек


В сравнение с дишането нито един друг телесен процес не изразява толкова ясно нашето психично здраве и състояние и не се възприема толкова непосредствено от останалите чрез мимика и жестове, глас и говор. Защото те зависят в крайна сметка от дишането. От дълбочината, бързинзта и равномерността, респ. неравномерността на дишането, се разбира как се чувствува един човек, без даже да го виждаме.\nСтарите гърци са локализирали „душата“ в диафрагмата. Латинската дума „анима“ не случайно означава едновременно и дъх и душа. В много изрази в разговорния език откричаме наблюденията за влиянието на душевните вълнения върху начина на дишане. Едно разтърсващо съобщение ни кара да ни „секнат дъхът“ или говорът. Можем да се „покашляме“ многозначително и т. н. Както радост, така и болка ни карат да хълцаме и хлипаме. Една криминална история може да ни държи в „спиращо дъха напрежение“.\nПренасянето и регистрирането на дихателните движения върху покрит със сажди валяк приндалежи към историята на физиологията и се причислява към първите експерименти за изследване на телесния израз на психичните процеси. Една особеност на дишането в сравнение с другите вегетативни органни функции е тази, че то може да бъде контролирано както съзнателно, така и несъзнателно. Затова с дишането, както и с мимиката, може да се симулира, да се разиграва театър, да се хълца, стене, въздиша, кърти, хлипа, да се имитира определено душевно състояние или да се вживяваме в него.\nИзразяването променя също така преживяването. И двете са свързани по нервен път помежду си. Който прави тъжна физиономия, става тъжен. Смехът те прави весел, даже и преди това да не е имало причини за това. Тези неща се използват в т. нар. изразна терапия.\nДихателната дейност на голям кръг лица била изследвана подробно от група изследователи. При 80 % от всички вегетативно лабилни тя е била смутена. Говори се за нервно-дихателен синдром. Нервните хора дишат най-често неравно, понякога с вмъкнати хълцащи вдишвания като при къртенето или хъркането. Те имат чувство на стягания, усещат притискане като в „корсет“, от който не могат да си поемат достатъчно въздух. Така възниква впечатлението за повърхностно дишане. Най-често при психична възбуда се диша твърде енергично и дълбоко, именно поради чувството за недостиг на въздух. Стига се до хипервентилация, която от своя страна предизвиква алкалоза, т. е. увеличаване на базите (основите) в кръвта и може да доведе до гърчови състояния на мускулатурата (тетания). Ръцете заемат позата на „акушерска ръка“, крайниците стават студени, съзнанието е замъглено.\nМного от нервните пациенти, и то предимно жени, покрай другите оплаквания страдат и от чувството за задавяне. Струва им се, че имат „буца в гърлото“. Те предполагат, че им е увеличена щитовидната жлеза, имат разрастване на сливиците в устата или прораснал и притискащ въздухонос-ните пътища тумор и съответно търсят специалисти по уши-нос-гърло или хирург. При това този симптом, който се нарича глобус хистерикус, се появява най-често само при възбуда или ако се мисли за него.\nСъщо така безобидно е и случайното нервно кашляне. Под формата на покашляне то е израз на притеснение при говорене пред публика и може да стане привичка, която покашлящият да не забелязва, но да пречи на слушателите или да ги забавлява. Понякога позивът за кашляне се фиксира ус-ловнорефлекторно като реакция спрямо една нежелана ситуация от живота, която случайно е започнала с простудно заболяване и кашлица.\nЛошият въздух, непоносимият климат, влажността, определени видове прах например създаден от кърти чисти извозва и други подобни вещества биват обвинявани за едно от най-честите и с най-тежки последици нарушения на дишането — бронхиалната астма. Причисляват я към алергиите. Алергените са вещества, чиито нищожни части при контакт с алергичните, т. е. свръхчувствително реагиращите органи, могат да предизвикат алергична реакция. В случая това е лигавицата на дихателните пътища.\nСвирещото дишане на астматика може да бъде чуто отдалеч. При астматичен пристъп той се бори за въздух като един задушаващ се човек. Издишването също му се отдава трудно и след това той се опитва веднага енергично да вдиша. При това си прибира коремът и всъщност не извършва целесъобразни дихателни движения. Диафрагмата е стегната и изпъната. По време на пристъп вследствие на недостига на въздух той изпитва смъртен страх и живее винаги под заплахата от нови пристъпи. Колкото по-дълго продължи страданието, толкова по-ясни стават (даже видими на рентген) измененията, които настъпват в стените на бронхиолите. Всички дихателни органи, даже и сърцето, са въвлечени и страдат. Между другото се образува и емфизем, раздуване на белодробната тъкан. Продължителният пристъп — астматичният статус, може да завърши и със смърт. С болестта не трябва да се шегуваме и на нея са посветени много изследователски трудове. Астматиците се тестуват, за да се установи към кои вещества реагират алергично. Често домашните животни се отстраняват, старите меки мебели се продават, тапетите се свалят и жилището се обновява, избягват се контактите с брашно, определени видове цветя, хранителни продукти, текстилни изделия и много други неща, на които се приписва алергично действие и чието докосване предизвиква пристъпи.\nТук нито трябва, нито може да се дискутира дали бронхиалната астма действително винаги е само алергия. Днес няма съмнение по въпроса, че психичните фактори играят значителна роля за възникването, протичането и лечението и че много астматични пристъпи имат психогенно естество. По този въпрос съществува вече много обширна литература. От друга страна, е установено, че психичните основания на страданието са много скрити и заплетени, много трудно могат да бъдат открити от астматика и затова той не вярва и се противопоставя на всички опити за психологични обяснения на неговата болест.\n| Tags: "Душата", анима, бронхиалната астма, влажността, въздиша, диафрагмата, дишането, кашляне, Лошият въздух, непоносимият климат, определени видове прах, Психични отклонения, психичните процеси, Психо проблем, Психо физични проблеми, Психоза, псохични заболявания, спиращо дъха напрежение, стене, тетания, физиологията, хлипа, хълца, хълцанеskt-magazine\n← Система РЕЗМА в помощ на митническите служители и гражданите\nКанал за трафик на антики пресякоха антимафиоти от ГДБОП →